laion/Wikipedia-Exotic huggingface dataset:
שופטי בית המשפט העליון של ארצות הברית

116 אישים כיהנו כשופטים בבית המשפט העליון של ארצות הברית, המוסד השיפוטי הרם ביותר בארצות הברית, מאז נוסד בשנת 1789 ועד כה (2023). בבית המשפט כיהנו בכל עת במשך רוב שנות קיומו תשעה שופטים, לרבות נשיא. חוקת ארצות הברית מוסרת את הסמכות למנות את נשיא בית המשפט ושופטיו בידי נשיא ארצות הברית, באישורו של הסנאט. תקן השופטים הראשוני בבית המשפט (כולל נשיאו) היה שישה, והוא השתנה מעת לעת באמצעות שינויי חקיקה: ב-1807 - לשבעה, ב-1837 - לתשעה, ב-1863 - לעשרה. לאחר מכן פחת מספר השופטים לתשעה ולשמונה, ולבסוף התייצב ב-1869 על תשעה שופטים, תקן שנשמר עד כה. שבעה עשר אישים כיהנו עד כה כנשיאי בית המשפט, מהם חמישה שכיהנו בו לפני כן כשופטים. תקופת המינוי של השופטים היא לכל ימי חייהם. 51 מהם - בעיקר במהלך המאה ה-18 והמאה ה-19 - אכן כיהנו בו עד מותם. האחרים פרשו מכהונתם מרצונם. 40 מבין 46 נשיאי ארצות הברית זכו למנות שופטים לבית המשפט העליון. הנשיא שמינה את האישים הרבים ביותר לשופטים - עשרה - היה ג'ורג' וושינגטון, שכן הוא אייש את בית המשפט לאחר הקמתו. הנשיא פרנקלין דלאנו רוזוולט מינה תשעה אישים לשופטים, מן הסתם בזכות משך כהונתו (1933-‏1945), הארוך ביותר בהיסטוריה של הנשיאות. עשרה נשיאים זכו למנות שופט אחד בלבד. בין 116 שופטי בית המשפט העליון לדורותיו היו שש נשים. ארבע מהן מכהנות בו כיום (2023). שמונה מבין ה-116 היו יהודים. אחת מהם מכהנת כיום. שלושה מבין ה-116 היו אפרו-אמריקאים, שניים מהם מכהנים כיום. השופטת המכהנת סוטומיור היא היחידה ממוצא היספני שמונתה לבית המשפט. במהלך השנים לא יצאה אל הפועל מסיבות שונות מועמדותם של שלושים אישים לשופטים בבית המשפט העליון (לאחרונה ב-2016) (אנ'). הסנאט דחה רשמית את מועמדות 11 מהם. חמישה אישים שמונו לשופטים ולאחר מכן קודמו לכהונת הנשיא (ראטלדג', וייט, יוז, סטון ורנקוויסט) מופיעים בטבלה פעמיים. מבין השופטים כיהן ויליאם דאגלס בבית המשפט במשך פרק הזמן הארוך ביותר - למעלה מ-36 שנים. הכהונה הקצרה ביותר הייתה של תומאס ג'ונסון - 163 ימים. מבין השופטים המכהנים כיום (2023) בעל הכהונה הארוכה ביותר בבית המשפט הוא קלארנס תומאס - למעלה מ-30 שנים. כיום (2023) נמצאים בחיים שלושה מהשופטים שכיהנו בבית המשפט ופרשו ממנו (קנדי, סוטר וברייר). מדיה וקבצים בנושא שופטי בית המשפט העליון של ארצות הברית בוויקישיתוף רשימת השופטים שכיהנו בבית המשפט ביוגרפיות של השופטים המכהנים, באתר בית המשפט העליון של ארצות הברית
הר סוזה (אנטארקטיקה)

הר סוזה (באנגלית: Mount Soza) הוא הר נישא בהרי באוורס, בארץ ויקטוריה, שבאנטארקטיקה. גובהו של ההר 2,190 מטרים מעל פני הים. ההר מהווה את הדופן המזרחית (הגדה המזרחית) של קרחון רניק, בין שפך יובל אלט של קרחון רניק, ושפך קרחון קארייר אל קרחון רניק. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של אזיקיאל ר. סוזה (Ezekiel R. Soza), איש הסקר הגאולוגי של ארצות הברית, שהיה מהנדס טופוגרפי, וחבר משלחת טופו צפון (Topo North) וטופו דרום (Topo South) (בין השנים 1961–1962), וחבר משלחת טופו מזרח (Topo East) וטופו מערב (Topo West) בין השנים 1962–1963. משלחות אלה עשו שימוש במסוקים של צבא ארצות הברית על מנת לחקור את ההרים הטראנס-אנטארקטיים, בין כף האלט לבין קרחון בירדמור (משלחות צפון ודרום), ובהמשך הרחיבו את אזור המיפוי מכף האלט לגבעות וילסון (משלחת טופו מערב), ובין קרחון בירדמור להרי הורליק (משלחת טופו מזרח). סוזה עמד בראש משלחת המיפוי של הסקר הגאולוגי של ארצות הברית למיפוי הרי פנסקולה, בעונת המחקר 1965–1966. הר סוזה באתר הסקר הגאולוגי של ארצות הברית הר סוזה באתר הגאזט האנטארקטי של ממשלת ניו זילנד הר סוזה באתר הגאזט האנטארקטי של ממשלת אוסטרליה הר סוזה באתר הגאזט האנטארקטי המשווה SCAR של ממשלת אוסטרליה מפת אזור הר סוזה הר סוזה - והמרחקים אל ההרים הסמוכים אליו באתר peakery מידע גאוגרפי והיסטורי מידע גאוגרפי
Beyoncé: The Ultimate Performer

Beyoncé: The Ultimate Performer הוא אלבום וידאו של הזמרת-יוצרת האמריקאית, ביונסה. אלבום הווידאו יצא לאור ב-26 בנובמבר 2006, על ידי חברות התקליטים קולומביה רקורדס ומיוזיק וורלד. כמה שנים לאחר צאתו, נכנס האלבום אל המקום ה-13 במצעד אלבומי הווידאו של איטליה. האלבום מכיל 3 תקליטורים, כאשר הראשון מכיל הופעות חיות שונות של הזמרת, השני מכיל תמונות, מאחורי הקלעים לצילומים של הקליפ לשיר "Ring the Alarm" ואת הקליפ עצמו והשלישי מכיל שירים של הזמרת משני אלבומיה הראשונים ומהתקופה בה הייתה חברה בלהקה דסטניז צ'יילד. האלבום לא זכה להצלחה או להתייחסות כלשהי אך ב-2010 יצא לאור מחדש ובעקבות כך נכנס למקום ה-20 במצעד אלבומי ה-DVD הרשמי של ארצות הברית ולמקומות 17 ו-13 במצעדים אלה בספרד ואיטליה בהתאמה. המצעדים שלהלן הם מצעדי אלבומי וידאו בלבד. מידע על האלבום Beyoncé: The Ultimate Performer באתר AllMusic האלבום Beyoncé: The Ultimate Performer באתר Discogs Beyoncé - The Ultimate Performer, Discogs (באנגלית) Classifiche - FIMI, www.fimi.it (באיטלקית) Listas semanales - Listas - Promusicae - Productores de Música de España, www.promusicae.es
הר קומוטורי

הר קומוטורי (ביפנית: 雲取山) הוא הר הממוקם באי הונשו ביפן. גובהו 2,017 מטר והפסגה שלו היא הנקודה הגבוהה ביותר בטוקיו. מדיה וקבצים בנושא הר קומוטורי בוויקישיתוף ערך זה הוא קצרמר בנושא הרים ובנושא גאוגרפיה של יפן. אתם מוזמנים לתרום לוויקיפדיה ולהרחיב אותו.
נפת ראשיא

נפת ראשיא (בערבית: قضاء راشيا) היא נפה מנהלתית במחוז אל-בקאע, שבדרום לבנון. בירת המחוז היא העיר ראשיא. מרבית תושבי הנפה הם דרוזים, לצידם חי מיעוט נוצרי.כמו כן קיימות כפרים סונים דוגמת בכא. תושבים רבים מהגרים מהמחוז לערים הגדולות בלבנון, דוגמת ביירות. במהלך מלחמת האזרחים בלבנון, האזור לא הושפע במיוחד בניגוד שאר האזורים במדינה. מבחינה גאוגרפית, הנפה גובלת ברכס מול הלבנון הגובל בסוריה. מדיה וקבצים בנושא נפת ראשיא בוויקישיתוף ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
BB King and Friends: 80

BB King and Friends: 80 הוא אלבום אולפן מאת בי בי קינג, שיצא בשנת 2005 לכבוד יום הולדתו השמונים. הוא יצא תחת הוצאת "Geffen" האמריקאית ומכיל גרסאות כיסוי ושירים מקוריים של קינג. זהו אלבום בלוז ורית'ם אנד בלוז, שהם סגנונות המזוהים עם שיריו של קינג. האלבום הוקלט מ-22 בפברואר עד 2 ביוני, ואורכו הוא 54 דקות ו-29 שניות. הסיבה שלקח כל כך הרבה זמן להקליט את האלבום הייתה שהאלבום הוא משותף עם זמרים ואמנים רבים. כל שיר בוצע עם זמר או נגן נוסף ששיתף פעולה עם בי בי קינג במשך השנים. באלבום גרסאות לשירים רבים שלו ושל אמנים אחרים, כשהמוכרים ביניהם הם "Early in the Morning" שבוצע יחד עם הזמר וואן מוריסון, "The Thrill Is Gone" שנכתב בידי קינג ובוצע יחד עם אריק קלפטון (במשך הרבה מאוד שנים היו קינג וקלפטון מנגנים את שיר זה ביחד, ושיתוף הפעולה ביניהם הגיע לשיאו באלבום "Riding with the King") והשיר "Rock The House" שנוגן עם אלטון ג'ון (שמזוהה יותר עם מוזיקת הרוק מאשר עם הבלוז). האלבום הוקלט לכבוד יום הולדתו השמונים של קינג, ובו הוא מנגן על גיטרה ושר בכל השירים אך ממשיך לשמור על ייחודיות בכך שאינו מנגן ושר באותו הזמן. הנגינה באלבום היא סולם בלוז סטנדרטי כיאה לשיריו של קינג. על אף שהוא מנגן עם זמרים ונגנים שאינם באים מעולם הבלוז כמו אלטון ג'ון ואריק קלפטון שיתוף הפעולה נשמע טבעי. זאת משום שקינג משתף פעולה עם נגנים רבים מסגנונות שונים מאז הפך לגיטריסט בלוז מוערך כפי שהוא נחשב כיום, והוא פיתח דינמיקה מצוינת בעיקר עם נגני גיטרה מעולם הרוק, כדוגמת סלאש, הגיטריסט ה"מיתולוגי" של להקת רובים ושושנים (guns and Roses) שאיתו הופיע בשנת 2010. בי בי קינג שר ומנגן בגיטרה בכל אחד מהשירים יחד עם זמר או נגן אחר. הנגנים באלבום הם: בי בי קינג, גיטרה ושירה ואן מוריסון - שירה, מפוחית בילי וורד - תופים איאן תומאס - תופים קלם קלמפסון - גיטרה ג'ון מהון - כלי הק שה לינדה סקלאר - גיטרה בס רובי בוקנאן - קלידים, אורגן המונד מארק קנופלר - גיטרה בוב ליבנה - גיטרה בס ג'רי היי - חצוצרה נתנאל קונקל - שייקר ביל רייכנבך הבן - חצוצרה בריאן מיטשל - קלידים ג'ון מאייר - שירה, גיטרה נייג'ל אולסון - תופים שדות ברנדון - סקסופון גארי גרנט - חצוצרה גלן פריי - שירה, גיטרה T-Bone Wolk - גיטרה בס גיא בבילון - קלידים דייבי ג'ונסטון - גיטרה רוס קונקל - תופים לוק סמית '- אורגן המונד יולנדה צ'ארלס - גיטרה בס דין פארקס - גיטרה מקצב אלטון ג'ון - שירה, פסנתר לארי קמפבל - גיטרה בס האתר AllMusic דירג את האלבום בשתיים וחצי כוכבים מתוך חמישה האלבום זכה בפרס גראמי לאלבום הבלוז המסורתי הטוב ביותר בטקס פרסי גראמי ה-48 ב-8 בפברואר 2006 האתר discogs דירג את האלבום בארבעה כוכבים מתוך חמש 80 - B.B. King | Songs, Reviews, Credits, AllMusic (באנגלית)
שרמן (אי, אנטארקטיקה)

האי שרמן (באנגלית: Sherman Island) הוא אי מכוסה קרח, המוקף על ידי מדף הקרח אבוט, שבאנטארקטיקה. האי ממוקם דרומית לאי ת'רסטון, במרכז מפרצון פיקוק. אורכו של האי 51 קילומטרים, ורוחבו 19 קילומטרים. שטחו של האי 1,121 קמ"ר. האי מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של אדמירל הצי פורסט שרמן (Forrest Sherman), מצי ארצות הברית, שעמד בראש אגף המבצעים של הצי בין השנים 1949–1951, שבהן נערך הצי לסייע לחקר אנטארקטיקה במסגרת השנה הגאופיזית הבינלאומית. • M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter, Editors, Antarctic Palaeoenvironments and Earth-Surface Processes • Cochran, J. & Jacobs, S. & Tinto, K. & Bell, Robin. (2014) Bathymetric and oceanic controls on Abbot Ice Shelf thickness and stability, The Cryosphere. 8. 877-889. 10.5194/tc-8-877-2014 • J.A. GRIGGS, J.L. BAMBER, Antarctic ice-shelf thickness from satellite radar altimetry, Journal of Glaciology, Vol. 57, No. 203, 2011, P 485 האי שרמן באתר הסקר הגאולוגי של ארצות הברית האי שרמן באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי שרמן תחזית מזג אוויר עדכנית עבור האי שרמן תחזית מזג אוויר עדכנית ארוכת טווח עבור האי שרמן מידע גאוגרפי והיסטורי
הר סוזה

האם התכוונתם ל... אנטארקטיקה הר סוזה (אנטארקטיקה) – הר בהרי באוורס, בארץ ויקטוריה שבאנטארקטיקה ארצות הברית הר סוזה (אריזונה) – הר במדינת אריזונה שבארצות הברית
האי שרמן

האם התכוונתם ל... שרמן (אי, אנטארקטיקה) – אי בחוף אייטס שבאנטארקטיקה שרמן (אי, קליפורניה) – אי בנהר סקרמנטו, במדינת קליפורניה שבארצות הברית
חוש-חש הבלש: הסרט

חוש-חש הבלש: הסרט (באנגלית: Inspector Gadget's Last Case: Claw's Revenge, בתרגום לעברית: "המקרה האחרון של המפקח גאדג'ט [חוש-חש הבלש]: נקמתו של קלאו [ד"ר רשע]") הוא סרט הנפשה טלוויזיוני אמריקאי, מסוגת קומדיה, אקשן והרפתקאות, אשר מבוסס על סדרת ההנפשה "חוש חש והחושחשים". הסרט בוים על ידי מייקל מליאני, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הראשון בסדרה. הסרט שודר לראשונה בארצות הברית בערוץ ניקלודיאון ב-6 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-73 דקות, ושפת המקור שלו היא אנגלית. עלילת הסרט מתרחשת מספר שנים לאחר עלילת הסדרה "חוש-חש הבלש", ניתן להסיק זאת לפי התבגרותה של קרן, האחיינית של חוש-חש. בסרט, חוש-חש נאלץ להיפרד מהרכב האהוב שלו, אשר מתחיל להראות סימני עייפות. במקום רכבו הקודם, חוש-חש מקבל מהבוס שלו, המפקח שפמון, מכונית חדשה המצוידת בטכנולוגיות חדישות. תוך כדי, בלש חדש אשר לא נראה מעולם, מחליף את חוש-חש כגיבור העיר, דבר הגורם לו לקנא. מוריס לאמרץ' - חוש-חש הבלש טיגן מוס - קרן בריאן דראמונד - ד"ר רשע ג'ים בירנס - המפקח שפמון דיבוב הסרט בעברית נעשה על ידי עמי מנדלמן, והופק על ידי יעל אללוף ודן שצברג. עמי מנדלמן אורלי תגר גדי לוי דן שצברג רועי קקון טליה ברקאי יונתן מנדלמן אף על פי שעיצובי הדמויות בסרט זהים לסדרת הטלוויזיה, SIP Animation, האולפן שעיצב את הדמויות בסדרה, לא היה מעורב בהפקת הסרט. "חוש-חש הבלש: הסרט", במסד הנתונים הקולנועיים IMDb (באנגלית) "חוש-חש הבלש: הסרט", באתר Rotten Tomatoes (באנגלית) "חוש-חש הבלש: הסרט", במסד הנתונים הקולנועיים KinoPoisk (ברוסית) חוש-חש הבלש: הסרט, במיזם "אישים" לתיעוד היצירה הישראלית Inspector Gadget's Last Case, באתר MGM Movie Database
עיפה

עֵיפָה הוא דמות מקראית, בנו בכורו של מדין ונכדם של אברהם וקטורה. לעיפה היו ארבעה אחים: עפר, חנך, אבידע ואלדעה. עיפה מוזכר ברשימת צאצאי אברהם וקטורה כבן של מדין: ”וּבְנֵי מִדְיָן עֵיפָה וָעֵפֶר וַחֲנֹךְ וַאֲבִידָע וְאֶלְדָּעָה כָּל אֵלֶּה בְּנֵי קְטוּרָה” עיפה מופיע גם ברשימה המקבילה בדברי הימים. עיפה מוזכר בנבואת ישעיהו יחד עם מדין: ”שִׁפְעַת גְּמַלִּים תְּכַסֵּךְ בִּכְרֵי מִדְיָן וְעֵיפָה כֻּלָּם מִשְּׁבָא יָבֹאוּ זָהָב וּלְבוֹנָה יִשָּׂאוּ וּתְהִלֹּת יְהוָה יְבַשֵּׂרוּ” בדברי הימים מופיעים שני אנשים נוספים שנושאים את השם עיפה: פילגש של כלב בן יפונה ובן של יהדי, מצאצאי כלב. היו שכתבו שהשימוש בשמות אלו מצביע על יחסי קרבה בין בני כלב ושבטי המדינים. בתרגום השבעים מתועתקת האות ע שבעיפה כ-ע' חיכית, כך שהשם עיפה נשמע דומה לשבט Khaiapa המופיע בכתובות של מלכי אשור. שבט זה מופיע בכתובת של תגלת-פלאסר השלישי כשבט נוודים שנכנע לפניו בעת מסעו לסביבת ארץ ישראל. בכתובת של סרגון השני מוזכר השבט בין ארבעה שבטים שהוכו בידי אשור וחלקם הוגלו לשומרון. פרופ' ישראל אפעל כותב באנציקלופדיה מקראית שהם שכנו כנראה בצפון ערב, באזור מדין. היו שזיהו אותה כמתגוררים באזור אל-מדינה. ספר בראשית, פרק כ"ה, פסוק ד' ספר דברי הימים א', פרק א', פסוק ל"ג ספר ישעיהו, פרק ס', פסוק ו' ספר דברי הימים א', פרק ב', פסוק מ"ו ספר דברי הימים א', פרק ב', פסוק מ"ז ישראל אפעל, עיפה, אנציקלופדיה מקראית, כרך ו', עמוד 214 History of Babylonia and Assyria, Cambridge University Press, 2015, page 164
סוכר (פירושונים)

האם התכוונתם ל... סוכר – ממתיק נפוץ המוכר בשם סוכר סוכר ענבים – גלוּקוֹז (באנגלית: Glucose; בקיצור: Glc). זוהי הפחמימה הנפוצה ביותר והתרכובת האורגנית הנפוצה ביותר על-פני כדור הארץ אבקת סוכר – סוכר טחון לאבקה דקיקה אישים: אבי סוכר – כדורסלן עבר ישראלי חניה סוכר-זיו – שחקנית קולנוע ישראלית סכר סוקר
גא"זאון נקסט

גא"זאון נקסט (ברוסית: ГАЗон NEXT, באנגלית: GAZon NEXT) היא משאית סובייטית מתוצרת יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (Горьковский автомобильный завод, ГАЗ) אשר מיוצרת משנת 2014 ברוסיה. "גא"זאון נקסט" הם סדרות של משאיות בגודל בינוני שיועדו לשימוש בסוגי כבישים סלולים. סוגי תא נהג: תא נהג סטנדרטי (2 דלתות, 3 מושבים), תא נהג כפול (4 דלתות, עד 7 מושבים). סוגי מנועים: מנוע קדמי - 4.3 ליטר, מנוע טורבו דיזל, (במספר דגמים הורכב מנוע קדמי הפועל באמצעות גז מתאן). סוגי הנעות: הנעה אחורית 4x2, הנעה כפולה 4x4. מנוע קירור אוויר. גובה טעינה (מעל פני הכביש): פחות מ-1.1 מטר. צמיגים בקוטר 19.5 אינץ'. באפריל 2014 הוצגו שני דגמים חדשים: רכב משולב לתחזוקת כבישים עירוניים ושיפור העיר, משאית זבל טעינה אחורית. נכון לשנת 2017 מוצעים כ -300 שינויים במרכב ה-"GAZON NEXT". מחיר היחידה לדגם בסיסי של "גא"זאון נקסט" עמד על 1,400,000 רובל רוסי (נכון לסוף שנת 2015). "GAZ C41R11" - שלדה ומשאית מטען עם בסיס גלגלים באורך 3,770 מ"מ, ומנוע "Cummins ISF 3.8s41R154". "GAZ C41R13" - שלדה ומשאית משא עם בסיס גלגלים באורך 3,770 מ"מ ומנוע "YaMZ-53441". "GAZ C41R16" - שלדה ומשאית מטען עם בסיס גלגלים של 3,770 מ"מ עם מנוע המופעל באמצעות גז טבעי (מתאן) מסוג "YaMZ-543 CNG", ייצור משנת 2016. "GAZ C41R31" - שלדה ומשאית מטען עם בסיס גלגלים של 4,515 מ"מ ומנוע מסוג "Cummins ISF 3.8s41R154". "GAZ C41R33" - שלדה ומשאית מטען עם בסיס גלגלים של 4,515 מ"מ ומנוע מסוג "YaMZ-53441". "GAZ C41R36" - שלדה ומשאית המשולבת עם בסיס גלגלים של 4,515 מ"מ עם מנוע גז "YaMZ-543 CNG" באמצעות גז טבעי דחוס (מתאן), ייצור משנת 2016. "GAZ C41RB3" - שלדה ומשאית מטען עם בסיס גלגלים של 5,150 מ"מ ומנוע מסוג "YaMZ-53445" במשקל ברוטו של 10 טון, ייצור מאז 2017. "GAZ C42R13" - שלדה ומשאית מטען עם תא כפול (קבינה) בן 7 מושבים עם בסיס גלגלים בגודל 3,770 מ"מ וסוג מנוע מסוג "YaMZ-53441", ייצור משנת 2015. "GAZ C42R31" - שלדה ומשאית מטען עם תא כפול בן 7 מושבים עם בסיס גלגלים בגובה 3,770 מ"מ וסוג מנוע "ISF3.8 של Cummins". "GAZ C42R33" - שלדה ומשאית מטען עם תא כפול עם 7 מושבים עם בסיס גלגלים של 4,515 מ"מ וסוג מנוע "YaMZ-53441", ייצור משנת 2015. "GAZ C42R36" - שלדה ומשאית מטען עם תא כפול עם 7 מושבים עם בסיס גלגלים של 4,515 מ"מ וסוג מנוע גז "YaMZ-543 CNG" באמצעות גז טבעי דחוס (מתאן), ייצור משנת 2016. "GAZ C47R13" היא משאית להפעלה כחלק מרכבת כביש במשקל ברוטו של 12 טון, ייצור משנת 2016. "גא"זאון נקסט" "גא"זאון נקסט" - ניידת משטרה "גא"זאון נקסט" - מכלית (משאית) "גא"זאון נקסט" בתצורת קבינה (תא נהג) כפולה "גא"זאון נקסט", הנעה 4x4 GAZ 66 גא"ז 63 גא"ז סובול מדיה וקבצים בנושא גא"זאון נקסט בוויקישיתוף גא"זאון נקסט, סרטון באתר יוטיוב גא"זאון נקסט, סרטון באתר יוטיוב גא"זאון נקסט, סרטון באתר יוטיוב גא"זאון נקסט, סרטון באתר יוטיוב "גא"זאון נקסט", שנת 2020 autodeal.com.ph/cars/gaz/gazon-next "גא"זאון נקסט" gazellemotors.com/gazon-next-the-future-of-medium-duty-trucks "גא"זאון נקסט" (ברוסית) אתר היצרן azgaz.ru/models "גא"זאון נקסט" gazglobal.com/azgaz/gazon_next "גא"זאון נקסט", הנעה 4x2 gaz.ee/en/vehicles/gaz-over-35-t/gazon-next-4x2 "גא"זאון נקסט" - משאית זבל טעינה אחורית (ברוסית) altapress.ru/auto/story/gorkovskiy-avtozavod-sdelal-iz-gazona-next-kombo-mashinu-i-musorovoz "גא"זאון נקסט" עם מנוע Cummins ISF 3.8s41R154 (ברוסית) gaznnov.ru/home/28-uslugi מנוע מסוג YaMZ-534 yamz-dizel.ru/engines-yamz/534/cng
מריאן לנגביץ'

מריאן לנגביץ' (בפולנית: Marian Langiewicz;‏ 5 באוגוסט 1827, קרוטושין – 11 במאי 1887, איסטנבול) היה קצין פולני, מראשי מרד ינואר. מריאן לנגביץ' נולד בעיירה קרוטושין שאז הייתה חלק של פרוסיה. הוא למד בפוזנן, ברסלאו ופראג. לאחר סיום הלימודים הוא שירת מספר שנים בצבא הפרוסי ולאחר סיום השרות עבר לפריז. בהיותו בצרפת הוא היה מורה בבית הספר לקצינים שאורגנה על ידי לודוויג מרוסלבסקי לגולים ממוצא פולני. בעקבות מחלוקת בינם, לנגביץ' עזב את בית הספר. בשנים 1860–1861 הוא השתתף בלחימה בכוחות של ג'וזפה גריבלדי. לאחר סיום הלחימה הוא נותר באיטליה והיה מלמד בבית הספר לקצינים בצעירים פולנים. לאחר תחילת מרד ינואר לנגביץ' חזר לשטחי פולין, קודם לדרגת גנרל והיה מפקד של היחידות בדרום פולין. הוא הקים יחידה שמנתה כ-3,000 חיילים ולחם באזור וונחוצק. במרץ 1863 מונה באופן רשמי למפקד העליון של כוחות המרד. לאחר מספר הפסדים בשדה הקרב, לנגביץ' נמלט לשטח בשליטת האימפריה האוסטרו-הונגרית. הוא נשפט לשנתיים מעצר. בשנת 1867 הוא עבר לאימפריה העות'מאנית ושירת בצבא האימפריה. הוא ניסה להקים יחידה פולנית אך ללא הצלחה. לנ'גביץ' נפטר באיסטנבול ונטמן בבית הקברות היידארפשה (אנ') בעיר ליד אשתו. מדיה וקבצים בנושא מריאן לנגביץ' בוויקישיתוף קורות חיים מריאן לנגביץ', באתר אנציקלופדיה בריטניקה (באנגלית) מריאן לנגביץ', באתר "Find a Grave" (באנגלית)
קלפים

האם התכוונתם ל... קלף משחק משחק קלפים קסם קלפים ספירת קלפים קלפי טארוט קלף אספנות מגדל קלפים – מבנה שנוצר על ידי ערמת קלפים. כמטאפורה, הביטוי "מגדל קלפים" פירושו מבנה או טענה שמתבססת על יסודות רעועים ספירת קלפים – אסטרטגיה המשמשת לקביעה מתי לשחקן יש יתרון הסתברותי במשחק בלאק ג'ק קלפים טיפוליים – קלפים הכוללים איורים או מילים שנועדו לעורר אסוציאציות והשלכות של המשתמשים בהם, ובכך לשמש כאמצעי להבנה רגשית של עצמם, ובמיוחד כאמצעי לקידום תהליכים רגשיים בפסיכותרפיה או בהנחיית קבוצות קלפים נגד האנושות – משחק קלפים קבוצתי שמומן בקיקסטארטר קלף
המשימה: חלל

המשימה: חלל (באנגלית: Mission: SPACE) הוא סימולטור טיסה המצוי בפארק השעשועים אפקוט בדיסניוורלד שבפלורידה. המתקן מדמה מסע מכדור הארץ למאדים תוך יצירת תחושה של האצה לחלל וכן העדר כבידה בעת נחיתה למאדים. המתקן נפתח רשמית ב-9 באוקטובר 2003 (אף שפעל החל מיולי 2003) בנוכחות מנכ"ל חברת וולט דיסני מייקל אייזנר, ומנהל נאס"א שון אוקיף וכן אסטרונאוטים רבים. המתקן נבנה במקום בו עמד קודם לכן המתקן האפל אופקים אשר דימה מסע לחלל. עלות הקמת מתקן המשימה: חלל מוערכת ב-100 מיליון דולרים. במקור מומן המתקן על ידי חברת קומפק אולם בהמשך עבר המימון להיולט פקארד שרכשה את קומפק. המשימה: חלל הוא סימולטור המדמה מסע למאדים על פני הספינה הדמיונית X-2 בשנת 2036 (וזאת על פי שלט המופיע במתקן ו"חוגג" 75 שנה לנסיעה הראשונה לחלל - המראתו של יורי גגארין). המבקרים הם "מתאמנים" ב"מרכז האימון החללי הבינלאומי (International Space Training Center (ISTC)), והם מחולקים לצוותים כאשר בעת ההמראה לכל אחד מהמבקרים ישנו תפקיד: נווט, טייס, מפקד או מכונאי ראשי, ועליו לבצע פעולה במהלך הטיסה (ללחוץ על כפתור מסוים ברגע מסוים). לאחר המראה עוברת החללית סביב הירח על מנת לקבל דחיפה באמצעות כוח המשיכה של הירח, ולאחר מכן נוחתת החללית על מאדים. המתקן הוא צנטריפוגה המסתובבת במהירות גבוהה ויוצרת אשליה של העדר כוח משיכה. מאווררים נושבים רוח על המבקרים על מנת למנוע מחלת תנועה. מהירות הסיבוב יוצרת מהירות של 2G על המבקרים (פעמיים כוח המשיכה). ככל הנראה המתקן תוכנן להגיע למהירות גבוהה יותר (נטען שמדובר היה במהירות של 3G עד 5G), אולם בשל הבחילות שמהירות זו גרמה למבקרים הוחלט להאט אותו. מספר חודשים לאחר הפעלת המתקן הושמו בו שקיות נגד הקאות, וזה המתקן היחיד בפארק שעשועים בו ניתנים שקיות מסוג זה. עצם השהות בתוך צנטריפוגה הנעה במהירות גבוהה גורמת למבקרים הרגישים למחלת נסיעה כאבי ראש ובחילות. מספר אנשים אושפזו לאחר השימוש במתקן - רובם מעל גיל 55, אולם לא נגרם להם נזק ממשי, למעט שני מקרים: ב-13 ביוני 2005 דאודי באמוואמי בן ה-4 אושפז בבית החולים ונפטר יומיים מאוחר יותר, ככל הנראה בגלל מחלת לב מולדת שהביאה להתקף לב בשל ההתרגשות מהשהות במתקן [1]. ב-12 באפריל 2006 נפטרה מבקרת בת 49 לאחר שחלתה במחלת תנועה. היא נפטרה בבית החולים הסמוך בעיר סלבריישן. פתיחה: 9 באוקטובר 2003 מתכנן: וולט דיסני אימג'ינירינג מממן: היולט פקארד אורך המתקן: 5:38 מתקן קודם במיקום זה: אופקים סוג המתקן: צנטריפוגה מספר הצנטריפוגות: 4 תאים בכל צנטריפוגה: 10 עיצוב המתקן: תא בקרה של חללית מבקרים בכל חללית: 4 מדיה וקבצים בנושא המשימה: חלל בוויקישיתוף אתר האינטרנט הרשמי של המשימה: חלל מידע אודות הקמת המתקן (2003) טריוויה על המתקן באתר מעריצים (אורכב 16.02.2006 בארכיון Wayback Machine) חדשות על מות מבקרת במתקן (באנגלית) חדשות על מות מבקרת במתקן, באתר nrg באתר nrg.
מבצע נחלין

מבצע נחלין (מבצע אריה) היה פעולת תגמול, שביצע כוח מחטיבת הצנחנים ב-28 במרץ 1954 בכפר נחאלין שבגוש עציון (אז בשליטת ירדן). בפעולה נהרגו תשעה לוחמים ערבים. הפשיטה על נחאלין התרחשה בעקבות טבח מעלה עקרבים ורצח שומר בכסלון, בעקבות חשד כי המרצחים הגיעו מנחלין. בנסיגה הוצב מארב לכוח הישראלי, וזה הסתער עליהם בפקודתו של אהרן דוידי הסמג"ד, בניגוד לתורת הלחימה עד אז, על פיה יש לתפוס מחסה בעת היתקלות ממארב. הפעולה בנחלין הייתה נקודת מפנה בתגובה הצה"לית להיתקלות ממארב. בתגובה לטבח במעלה עקרבים ורצח השומר במושב כסלון, אישרה הממשלה בראשות משה שרת ושר הביטחון פנחס לבון לבצע פעולת תגמול "מצומצמת". אריק שרון, שמונה בינואר למג"ד 890 + 101 תכנן פעולה גדולה שאליה יצאו 60 לוחמים. כח הסיירת בפיקוד מאיר הר-ציון יצא ממבוא ביתר והוביל את הצנחנים. שלוש מחלקות נערכו למארבים בדרכים המובילות לכפר, וכוח נוסף בפיקודו של הסמג"ד דוידי פשט על הכפר, פגע במוכתר והרס בתים. בנסיגה, אנשי המשמר הלאומי הערבי הציבו מארב לכוח הישראלי, וזה הסתער עליהם בפקודתו של אהרן דוידי (הייתה זו פעולת התגמול הראשונה בה השתתף) בניגוד לתורת הלחימה עד אז, על פיה יש לתפוס מחסה בעת היתקלות ממארב - לפי תורות הלחימה הבריטית במלחמת העולם השנייה. לפי מורשת צה"ל, פעולת נחלין הייתה נקודת מפנה בתגובה הצה"לית להיתקלות ממארב. ארבעה אנשי המשמר הלאומי הערבי, תושבי המקום, וחמישה חיילי הלגיון כולל קצין בדרגת קולונל (המקבילה לדרגת אלוף-משנה) נהרגו ממארב צה"ל, בעת שחשו למקום כתגבורת מבית לחם. בעקבות הפעולה בנחלין חודשה העוינות בין ממשלת בריטניה לישראל. כך מיומנו של משה שרת: משה שרת, מתוך התחשבות בדעת אחרים אישרתי, מעריב, 26 במאי 1974 תעודות למדיניות החוץ של ישראל, כרך 9 עמוד 12, אתר ארכיב המדינה נחלין - פעולת גמול (אתר גל-עד לזכרם של נופלי פתח תקווה) פעולת התגמול בנחלין כולל פרטים, מפה וצילום דיווח העיתון מעריב על הפעולה (אתר חטיבת הצנחנים) הותקף הכפר הירדני נחלין, דבר, 30 במרץ 1954
ויימאנו

ויימאנו (שם מדעי: Waimanu; מילולית ממאורית: "wai" - מים, "manu" - עוף) הוא סוג של פינגווין קדום, שחי במהלך הפלאוקן שלאחר הכחדת הקרטיקון הגדולה, לפני 58–60 מיליון שנה מהיום. סוג זה כולל מין יחיד - Waimanu manneringi. מין נוסף שנכלל בסוג - W. tuatahi הועבר לסוג Muriwaimanu ב-2018. מאובניו נתגלו בניו זילנד ב-1980, בחבל קנטרברי שבאי הדרומי ליד הנהר ואיפרה (אנ'), ותוארו ב-2006. הוויימאנו היה הקדום מכל הפינגווינים, וגם מראשוני העופות מהקבוצה הגדולה נאואווס. הוא היה שונה מאוד ממרבית הפינגווינים ודמה לעופות ימיים אחרים, כגון הצוללניים והאלקה הענקית, וככל הנראה היה חסר יכולת תעופה בהתאם למבנה הכנפיים הקצרות יחסית שלו. עם זאת, היה מבנה הכנף מפותח בהרבה ביחס למרבית הפינגווינים שכנפיהם התנוונו ושינו מצורתם כדי לעזור להם לשחות. הוויימאנו הגיע לגובה של 80 סנטימטרים עד מטר, דמה במראהו לצוללן וככל הנראה חי באופן דומה, שחה במהירות מתחת למים וניזון מדגים אותם תפס עם מקורו הארוך. מדיה וקבצים בנושא ויימאנו בוויקישיתוף ויימאנו, באתר GBIF (באנגלית)
AEW Revolution

Revolution הוא אחד מאירועי השלם וצפה של ארגון ההיאבקות All Elite Wrestling‏ (AEW), המשודר אחת לשנה בשלהי חודש פברואר-תחילת חודש מרץ. האירוע הראשון התקיים בשנת 2020. האירוע של שנת 2021 היה אירוע השלם וצפה הראשון של AEW שנערך ביום ראשון. הוא נחשב לאחד מארבעת אירועי השלם וצפה הגדולים של הארגון, לצד Double or Nothing,‏ All Out ו-Full Gear. אתר האינטרנט הרשמי של AEW
טינגמיאטורניס

טינגמיאטורניס (שם מדעי: Tingmiatornis) הוא סוג של עוף ימי בן הקבוצה הקדומה אורניתורה, אשר חי באזור הארקטי של נונאווט שבקנדה במשך הקרטיקון העליון שלפני 92 מיליון שנה בגיל הטורון. מאובני סוג זה התגלו במשקעים בעומק 3 מטרים, והם תוארו ב-2016 ומשמעות השם הוא: "Tingmiat" - "בעל כנף" בשפות האינוקטיטוט והסיומת "ornis" לעוף. בסוג נכלל מין אחד - Tingmiatornis arctica, שמשמעות שמו היא: "ארקטית". לא ידוע הרבה על עוף זה, אך העצמות המעטות נמצאו ובייחוד עצם הזרוע הארוכה שהכילה מפרקים כדוריים. העוף בעל מבנה עצמות מעובות שהזכיר מבנה עצמות של עוף מים כמו צוללן. העוף הגיע לגובה 30–60 סנטימטרים, ובמראהו דמה לעוף הקדום איכתיאורניס שהיה בעל שיניים. עם זאת המבנה שלו היה כבד בהרבה מהאיכתיאורניס ודמה יותר לעופות ים מודרניים כמו צוללן או קורמורן מודרני. לא ברור אם היה יכול לעוף. לצידו של הטינגמיאטורניס התגלו מינים שונים של זוחלים ימיים כמו אלאסמוזאוריים צעירים, זוחלים מהסדרה הקדומה כוריסטודרה, צבים קדומים, דגי גרם שונים ועוד. באותו זמן האזור הארקטי היה חמים בהרבה, עד 14 צלזיוס בממוצע. טמפרטורה זו התאימה ביותר לקינון והטלת ביצים, אף שלא נמצאו ממצאים של קינים בשטח. העוף היה מסורבל על היבשה ושלה דגים ממי החופים או ממים מליחים. מדיה וקבצים בנושא טינגמיאטורניס בוויקישיתוף